b'\n_START_ARTICLE_\nMadagascar (elokuva)\n_START_SECTION_\nJuoni\n_START_PARAGRAPH_\nNelj\xc3\xa4 el\xc3\xa4int\xc3\xa4 asustaa onnellisina newyorkilaisessa el\xc3\xa4intarhassa: Alex-leijona, Marty-seepra, Mellman-kirahvi sek\xc3\xa4 virtahepo Gloria. Marty on kuitenkin kyll\xc3\xa4stynyt el\xc3\xa4m\xc3\xa4\xc3\xa4n el\xc3\xa4intarhassa ja haluaisi karata \xe2\x80\x9dvillil\xc3\xa4\xc3\xa4n\xe2\x80\x9d eli luontoon. Toiset vastustavat ajatusta, mutta siit\xc3\xa4 huolimatta Marty pakenee kaupunkiin. Toiset l\xc3\xa4htev\xc3\xa4t etsim\xc3\xa4\xc3\xa4n h\xc3\xa4nt\xc3\xa4, mutta kaikki nelj\xc3\xa4 el\xc3\xa4int\xc3\xa4 j\xc3\xa4\xc3\xa4v\xc3\xa4t kiinni. Ihmiset p\xc3\xa4\xc3\xa4tt\xc3\xa4v\xc3\xa4t siirt\xc3\xa4\xc3\xa4 el\xc3\xa4imet toiseen el\xc3\xa4intarhaan ja kuljettavat heid\xc3\xa4t laatikoissa laivalla meren yli. Nelikon laatikot kuitenkin putoavat laivasta, kun pieni ryhm\xc3\xa4 pingviinej\xc3\xa4 valtaa aluksen p\xc3\xa4\xc3\xa4m\xc3\xa4\xc3\xa4r\xc3\xa4n\xc3\xa4\xc3\xa4n Etel\xc3\xa4manner._NEWLINE_El\xc3\xa4imet p\xc3\xa4\xc3\xa4tyv\xc3\xa4t Madagaskarille, jota asuttavat vain makit ja fossat. Makit liitt\xc3\xa4v\xc3\xa4t nelikon laumaansa, mutta Alex villiintyy t\xc3\xa4ysin viidakossa ja alkaa k\xc3\xa4ytt\xc3\xa4yty\xc3\xa4 luontaisesti. H\xc3\xa4n on ainoa lihansy\xc3\xb6j\xc3\xa4, ja h\xc3\xa4n on vaarassa vahingoittaa yst\xc3\xa4vi\xc3\xa4\xc3\xa4n n\xc3\xa4liss\xc3\xa4\xc3\xa4n. Alex pakenee saaren toiseen p\xc3\xa4\xc3\xa4h\xc3\xa4n, mutta yst\xc3\xa4v\xc3\xa4t palaavat hakemaan h\xc3\xa4nt\xc3\xa4. H\xc3\xa4n kuitenkin on asettunut ilkeiden fossien alueelle, ja kaikki ovat vaarassa p\xc3\xa4\xc3\xa4ty\xc3\xa4 niiden ruuaksi. Alex kuitenkin hy\xc3\xb6kk\xc3\xa4\xc3\xa4 fossien kimppuun ja pelastaa yst\xc3\xa4v\xc3\xa4ns\xc3\xa4. Alex on niin pelottava, ett\xc3\xa4 fossat pakenevat kauas viidakon syvyyksiin j\xc3\xa4tt\xc3\xa4en muut el\xc3\xa4imet lopullisesti rauhaan. Yst\xc3\xa4vykset ovat iloisia ja Alexkin oppii sy\xc3\xb6m\xc3\xa4\xc3\xa4n kalaa. He p\xc3\xa4\xc3\xa4tt\xc3\xa4v\xc3\xa4t palata rantaan tulleella laivalla kotiin Amerikkaan, mutta viimeisen\xc3\xa4 repliikkin\xc3\xa4 Alokas sanoo: \xe2\x80\x9dPit\xc3\xa4isik\xc3\xb6 kertoa heille, ett\xc3\xa4 bensa on loppu?\xe2\x80\x9d N\xc3\xa4in elokuva p\xc3\xa4\xc3\xa4ttyy.'